2006R1975 — LT — 01.01.2010 — 003.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:









▼B

KOMISIJOS REGLAMENTAS (EB) Nr. 1975/2006

2006 m. gruodžio 7 d.

nustatantis išsamias Tarybos reglamento (EB) Nr. 1698/2005 kontrolės procedūrų įgyvendinimo ir kompleksinio paramos susiejimo įgyvendinimo taisykles, susijusias su paramos kaimo plėtrai priemonėmis







EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2005 m. rugsėjo 20 d. Tarybos reglamentą (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai ( 1 ), ypač į jo 51 straipsnio 4 dalį, 74 straipsnio 4 dalį ir 91 straipsnį, kadangi: (1) Patirtis rodo, kad integruota administravimo ir kontrolės sistema (toliau – IAKS), numatyta 2003 m. rugsėjo 29 d. Tarybos reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams bei iš dalies keičiančio Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 ( 2 ) II antraštinės dalies 4 skyriuje, pasitvirtino kaip veiksminga ir efektyvi tiesioginių išmokų schemų įgyvendinimo priemonė. Todėl su plotais ir gyvuliais susijusių priemonių atveju pagal Reglamento (EB) Nr. 1698/2005 IV antraštinės dalies I skyriaus 2 skirsnio 2 kryptį, administravimo ir kontrolės taisyklės, taip pat su tokiomis priemonėmis susijusios nuostatos dėl išmokų sumažinimo arba neskyrimo neteisingai deklaravus, turėtų atitikti principus, nurodytus IAKS ir visų pirma 2004 m. balandžio 21 d. Komisijos reglamente (EB) Nr. 796/2004, nustatančiame išsamias kompleksinio paramos susiejimo, moduliavimo ir integruotos administravimo ir kontrolės sistemos, numatytų Tarybos reglamente (EB) Nr. 1782/2003, nustatančiame bendrąsias tiesioginės paramos schemų pagal bendrąją žemės ūkio politiką taisykles ir nustatančiame tam tikras paramos schemas ūkininkams, įgyvendinimo taisykles ( 3 ). (2) Tačiau kai kurių pagal 2 kryptį nustatytų paramos schemų ir lygiavertės paramos pagal 4 kryptį, numatytos Reglamento (EB) Nr. 1698/2005 IV antraštinės dalies I skyriaus 2 skirsnyje, administravimo ir kontrolės taisykles reikėtų pritaikyti prie jų ypatumų. Tai taikoma ir to reglamento atitinkamai 1 ir 3 skirsnių 1 ir 3 kryptyse nustatytoms paramos schemoms bei lygiavertei paramai pagal 4 kryptį. Todėl toms paramos schemoms reikia priimti specialias nuostatas. (3) Kad nacionalinės administravimo institucijos galėtų organizuoti veiksmingą integruotą visų plotų, už kuriuos prašoma išmokos pagal 2 kryptį ir pagal su plotu susijusias paramos schemas, kurioms taikomas Reglamentas (EB) Nr. 796/2004, kontrolę, mokėjimo prašymai pagal priemones, susijusias su plotu, pagal 2 kryptį gauti turėtų būti pateikiami iki tos pačios galutinės datos kaip ir to reglamento II dalies II antraštinės dalies I skyriuje numatyta bendroji paraiška. Tačiau kad būtų priimti reikalingi administraciniai sprendimai, reikėtų suteikti pereinamąjį laikotarpį. (4) Siekiant užtikrinti atgrasantį kontrolės poveikį, paprastai išmokos neturėtų būti mokamos, kol nebaigtos tikrinti paramos paraiškos. Tačiau reikėtų leisti sumokėti tam tikrą išmokų dalį baigus administracinius patikrinimus. Nustatant tą dalį reikėtų atsižvelgti į permokėjimo riziką. (5) Šiame reglamente numatytose kontrolės taisyklėse turėtų būti atsižvelgiama į 2 krypties priemonių ypatumus. Todėl reikėtų nustatyti specialias taisykles. (6) Remiantis Reglamento (EB) Nr. 1698/2005 51 straipsniu, nustatyta, kad išmokos pagal kai kurias tame reglamente numatytas priemones skiriamos, jeigu laikomasi kompleksinio paramos susiejimo reikalavimų, kaip apibrėžta Reglamento (EB) Nr. 1782/2003 II antraštinės dalies 1 skyriuje. Todėl reikėtų suderinti su kompleksiniu paramos susiejimu susijusias taisykles ir Reglamentuose (EB) Nr. 1782/2003 bei (EB) Nr. 796/2004 nustatytas taisykles. (7) Siekiant nustatyti, kaip laikomasi Reglamento (EB) Nr. 1698/2005 72 straipsnio 1 dalies, reikėtų atlikti su investicijomis susijusių operacijų ex post tikrinimus, kad būtų užtikrinta, jog operacijos būtų tinkamai įvykdytos, ir kad ta pati investicija nebūtų finansuota neteisėtai iš skirtingų nacionalinių ar Bendrijos šaltinių. Reikėtų nustatyti šių patikrinimų pagrindą ir turinį. (8) Reikia specialių taisyklių, kad būtų galima nustatyti atsakomybę, susijusią su Reglamento (EB) Nr. 1698/2005 62 straipsnyje numatytų vietos veiklos grupių, patvirtintų valstybių narių, kontrole. (9) Kad Komisija galėtų vykdyti savo priemonių valdymo įsipareigojimus, valstybės narės Komisijai turėtų teikti vykdomų patikrinimų ir jų rezultatų ataskaitas. (10) Kaimo plėtros programas reglamentuojančiuose Bendrijos ar nacionaliniuose teisės aktuose nustatyti tinkamumo kriterijai turėtų būti kontroliuojami pagal rodiklius, kuriuos būtų galima patikrinti. (11) Kad būtų patikrinta, kaip laikomasi tinkamumo kriterijų, valstybės narės gali naudoti iš kitų tarnybų ar organizacijų gautus įrodymus. Tačiau jos turėtų būti tikros, kad ta tarnyba ar kita organizacija veikia pagal standartus, kurių pakanka patikrinti atitiktį tinkamumo kriterijams. (12) Reikėtų nustatyti tam tikrus bendrus kontrolės principus, įskaitant Komisijos teisę atlikti patikrinimus. (13) Valstybės narės turėtų užtikrinti, kad 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo ( 4 ) 6 straipsnyje minimos mokėjimo agentūros turi pakankamai informacijos apie kitų tarnybų ar įstaigų atliktą kontrolę, kad galėtų vykdyti savo pareigas pagal šį reglamentą. (14) Šiame reglamente numatytos priemonės atitinka Kaimo plėtros komiteto nuomonę, kadangi: PRIĖMĖ ŠĮ REGLAMENTĄ:







I

DALIS

Taikymo sritis ir bendrosios aplinkybės

1 straipsnis

Taikymo sritis

Šiame reglamente nustatomos išsamios bendrai finansuojamų paramos kaimo plėtrai priemonių, nustatytų remiantis Reglamentu (EB) Nr. 1698/2005, kontrolės ir kompleksinio paramos susiejimo procedūrų įgyvendinimo taisyklės.

▼M2

2 straipsnis

Reglamento (EB) Nr. 796/2004 taikymas

Nepažeidžiant specialiųjų šio reglamento nuostatų, Reglamento (EB) Nr. 796/2004 5, 22, 23 straipsniai, 23a straipsnio 1 dalis, 68, 69 straipsniai, 71 straipsnio 2 dalis ir 73 straipsnis taikomi mutatis mutandis.

▼B

3 straipsnis

Apibrėžtys

Šiame reglamente:

a) „Paramos paraiška“ – paraiška, teikiama gauti paramą arba dalyvauti schemoje;

b) „Mokėjimo prašymas“ – paramos gavėjo nacionalinei valdžios institucijai pateikta paraiška, siekiant gauti mokėjimą.

4 straipsnis

Paramos paraiškos ir mokėjimo prašymai

1. Nepažeidžiant specialių šio reglamento nuostatų, valstybės narės numato tinkamą paramos paraiškų pateikimo tvarką.

2. Daugiamečių įsipareigojimų reikalaujančių priemonių atveju paramos gavėjas pateikia metinį mokėjimo prašymą.

Tačiau valstybės narės gali neprašyti pateikti fizinių metinio mokėjimo prašymų, jeigu jos nustato veiksmingas alternatyvias procedūras atitinkamai 11 straipsnyje arba 26 straipsnyje numatytiems administraciniams patikrinimams atlikti.

3. Paramos paraiškos ir mokėjimų prašymai gali būti patikslinami bet kuriuo metu po jų pateikimo, jeigu kompetentinga institucija pripažintų akivaizdžias klaidas.

5 straipsnis

Bendrieji kontrolės principai

1. Nepažeisdamos specialių šio reglamento nuostatų, valstybės narės užtikrina, kad Bendrijos ar nacionaliniuose teisės aktuose arba kaimo plėtros programose nustatyti tinkamumo kriterijai būtų tikrinami pagal valstybių narių nustatytinus rodiklius, kuriuos būtų galima patikrinti.

2. Kai įmanoma, patikrinimai vietoje, numatyti šio reglamento 12, 20 ir 27 straipsniuose, ir Bendrijos taisyklėse numatyti kiti su subsidijomis žemės ūkiui susiję patikrinimai turi būti atliekami tuo pačiu metu.

3. Nepažeidžiant specialių nuostatų, kai nustatoma, kad siekdami įgyti paramos schemos tikslams prieštaraujantį pranašumą, paramos gavėjai dirbtinai sukūrė tokioms išmokoms gauti reikalingas sąlygas, jiems išmokos neskiriamos.







II

DALIS

Administravimo ir kontrolės taisyklės







I

ANTRAŠTINĖ DALIS

Kai kurios paramos kaimo plėtrai priemonės pagal 2 ir 4 kryptis







I

SKYRIUS

Bendrosios nuostatos

6 straipsnis

Taikymo sritis ir sąvokų apibrėžtys

1. Išskyrus atvejus, kai šiame reglamente numatyta kitaip, ši antraštinė dalis taikoma:

a) paramai, suteiktai pagal Reglamento (EB) Nr. 1698/2005 36 straipsnį;

b) pagal to reglamento 63 straipsnio a punktą suteiktai paramai, susijusiai su operacijomis, atitinkančiomis pagal 2 kryptį apibrėžtas priemones.

Tačiau ši antraštinė dalis netaikoma priemonėms, nurodytoms Reglamento (EB) Nr. 1698/2005 36 straipsnio a punkto vi papunktyje ir b punkto vi ir vii papunkčiuose bei 39 straipsnio 5 dalyje, taip pat priemonėms pagal to reglamento 36 straipsnio b punkto i ir iii papunkčius patirtoms įveisimo išlaidoms.

2. Šioje antraštinėje dalyje taikomos šios apibrėžtys:

a) „su plotu susijusios priemonės“ – priemonės ar priemonių dalys, kurioms skiriama parama grindžiama deklaruotu ploto dydžiu;

b) „su gyvuliais susijusios priemonės“ – priemonės ar priemonių dalys, kurioms skiriama parama grindžiama deklaruotu gyvulių skaičiumi.

▼M2

7 straipsnis

Reglamento (EB) Nr. 796/2004 taikymas

Šioje antraštinėje dalyje Reglamento (EB) Nr. 796/2004 2 straipsnio 10, 22 bei 23 dalys, 9 straipsnis, 14 straipsnio 1a dalis, 18 ir 21 straipsniai taikomi mutatis mutandis.

Reglamento (EB) Nr. 796/2004 2 straipsnio 1a dalis, 6 straipsnio 1 dalis ir 8 straipsnio 1 dalis taip pat taikomos mutatis mutandis. Tačiau Reglamento (EB) Nr. 1698/2005 36 straipsnio b punkto iii, iv ir v papunkčiuose nurodytų priemonių atveju valstybės narės gali sukurti tinkamas alternatyvias sistemas, skirtas plotui, už kurį skiriama parama, vieningai nustatyti.

▼B

8 straipsnis

Mokėjimų prašymai

1. Pagal visas po 2007 m. sausio 1 d. įsigaliojančias sutartis mokėjimų prašymai pagal priemones, susijusias su plotu, pateikiami laikantis galutinės datos, nustatytos Reglamento (EB) Nr. 796/2004 11 straipsnyje. Tačiau valstybės narės gali nuspręsti šią nuostatą taikyti tik nuo 2008 paraiškos metų.

2. Jeigu valstybė narė taiko 4 straipsnio 2 dalies antros pastraipos nuostatas, tuomet laikoma, kad mokėjimo prašymas pateiktinas pagal Reglamento (EB) Nr. 796/2004 11 straipsnį.

▼M2

3. Reglamento (EB) Nr. 796/2004 11 straipsnio 3 dalis, 12, 15 ir 20 straipsniai mokėjimo prašymams pagal šią antraštinę dalį taikomi mutatis mutandis. Kartu su to reglamento 12 straipsnio 1 dalies d punkte nurodyta informacija mokėjimo prašyme pateikiama ir toje nuostatoje numatyta informacija, susijusi su ne žemės ūkio paskirties sklypais, už kuriuos prašoma paramos.

▼B

9 straipsnis

Mokėjimai

1. Jokie mokėjimai, susiję su priemonėmis, kurioms taikoma ši antraštinė dalis, neatliekami tol, kol nebaigta tikrinti šios priemonės ar kelių operacijų atitiktis tinkamumo kriterijams, kaip apibrėžta II skyriaus I skirsnyje.

Tačiau atsižvelgdamos į permokėjimo riziką valstybės narės gali nuspręsti mokėti iki ►M1 75 % ◄ paramos lėšų baigus 11 straipsnyje nurodytus administracinius patikrinimus. Procentinis mokėjimo dydis visiems paramos pagal priemonę ar kelias operacijas gavėjams yra vienodas.

2. II skyriaus II skirsnyje numatyto kompleksinio paramos susiejimo patikrinimo atveju, kai tokie patikrinimai negali būti baigti iki mokėjimo, visos neteisėtai sumokėtos sumos susigrąžinamos remiantis Reglamento (EB) Nr. 796/2004 73 straipsniu.







II

SKYRIUS

Kontrolė, sumažinimas ir neskyrimas

10 straipsnis

Bendrieji principai

1. Paramos paraiškos ir paskesni mokėjimo prašymai tikrinami taip, kad būtų veiksmingai patikrinta atitiktis paramos skyrimo sąlygoms.

2. Valstybės narės nustato tinkamus metodus ir priemones, kurių reikia patikrinti paramos skyrimo kiekvienai paramos priemonei sąlygų atitiktį.

3. Valstybės narės naudoja Reglamento (EB) Nr. 1782/2003 II antraštinės dalies 4 skyriuje numatytą integruotą administravimo ir kontrolės sistemą (toliau – IAKS).

4. Tinkamumo kriterijų patikrinimą sudaro administraciniai patikrinimai ir patikrinimai vietoje.

5. Atitiktis kompleksiniam paramos susiejimui tikrinama atliekant patikrinimus vietoje ir, kai reikalinga – administracinius patikrinimus.

6. Įsipareigojimo laikotarpiu sklypai, už kuriuos teikiama parama, negali būti keičiami, išskyrus specialius kaimo plėtros programoje numatytus atvejus.







I

SKIRSNIS

Atitiktis tinkamumo kriterijams







I

POSKIRSNIS

Kontrolė

11 straipsnis

Administraciniai patikrinimai

1. Administraciniai patikrinimai taikomi visoms paramos paraiškoms ir mokėjimų prašymams ir apima visus aspektus, kuriuos įmanoma patikrinti administracinėmis priemonėmis. Procedūromis užtikrinamas su kontrole susijusio darbo, patikrinimo rezultatų ir priemonių, kurių imtasi neatitikimo atvejais, registravimas.

2. Administraciniai patikrinimai apima kryžminius patikrinimus, kai juos įmanoma ir reikalinga atlikti, inter alia, naudojantis IAKS duomenimis. Kryžminiai patikrinimai yra susiję bent jau su sklypais ir gyvuliais, kuriems taikoma paramos priemonė, siekiant išvengti bet kokių neteisingai sumokamų paramos sumų.

3. Taip pat tikrinama, kaip laikomasi ilgalaikių įsipareigojimų.

4. Per kryžminius patikrinimus nustačius pažeidimų, jų atžvilgiu imamasi tolesnių reikiamų administracinių veiksmų, o prireikus atliekamas patikrinimas vietoje.

5. Prireikus, atliekant atitikties tinkamumo kriterijams administracinius patikrinimus atsižvelgiama į kitų su subsidijų žemės ūkiui kontrole susijusių tarnybų, įstaigų ar organizacijų atliktų patikrinimų rezultatus.

12 straipsnis

Patikrinimai vietoje

▼M2

1. Vietoje patikrinama ne mažiau kaip 5 % su kiekvienais kalendoriniais metais pateiktais mokėjimo prašymais susijusių paramos gavėjų, atsižvelgiant į įsipareigojimą pagal vieną ar daugiau priemonių, patenkančių į šios antraštinės dalies taikymo sritį. Tačiau Reglamento (EB) Nr. 1698/2005 36 straipsnio a punkto iv papunktyje nurodytos priemonės atžvilgiu šio mažiausio privalomo reikalavimo turi būti laikomasi įgyvendinant tą priemonę.

Pareiškėjai, kurie po administracinių patikrinimų pripažinti neatitinkančiais reikalavimų paramai gauti, neįskaičiuojami į bendrą pirmoje pastraipoje nurodytų paramos gavėjų skaičių.

▼B

2. Reglamento (EB) Nr. 796/2004 26 straipsnio 3 ir 4 dalys taikomos šiame straipsnyje numatytiems patikrinimams vietoje.

▼M2

3. 1 dalies pirmoje pastraipoje nurodyta kontrolinė imtis atrenkama pagal Reglamento (EB) Nr. 796/2004 27 straipsnį.

▼B

4. Kai pagal bet kurią daugiametę priemonę išmokos skiriamos daugiau kaip penkerius metus, valstybės narės gali nuspręsti perpus sumažinti 1 dalyje nurodytą patikrinimų normą po penkerių išmokų skyrimo paramos gavėjui metų.

Paramos gavėjai, kurių atžvilgiu valstybė narė taiko šios dalies pirmoje pastraipoje numatytą galimybę, neįskaičiuojami į bendrą paramos gavėjų, minimų 1 dalies pirmoje pastraipoje, skaičių.

13 straipsnis

Patikrinimų ataskaita

Atlikus šiame poskirsnyje numatytus patikrinimus, rengiamos patikrinimų ataskaitos remiantis Reglamento (EB) Nr. 796/2004 28 straipsniu.

14 straipsnis

Patikrinimų vietoje bendrieji principai

1. Patikrinimai vietoje tolygiai išdėstomi per metus remiantis įvairių įsipareigojimų pagal kiekvieną kaimo plėtros priemonę rizikos analize.

2. Vietoje tikrinami visi paramos gavėjo įsipareigojimai ir prievolės, kuriuos galima patikrinti pas jį apsilankius.

15 straipsnis

Patikrinimų vietoje elementai ir plotų nustatymas

1. Valstybės narės nustato kriterijus ir kontrolės metodus, kuriais būtų galima patikrinti, ar paramos gavėjo įsipareigojimai ir prievolės atitinka Komisijos reglamento (EB) Nr. 1974/2006 ( 5 ) 48 straipsnio 1 dalyje nustatytus reikalavimus.

2. Su plotu susijusių priemonių kontrolės atveju, patikrinimai vietoje atliekami remiantis Reglamento (EB) Nr. 796/2004 29, 30 ir 32 straipsniais.

Tačiau Reglamento (EB) Nr. 1698/2005 36 straipsnio b punkto iii, iv ir v papunkčiuose nurodytų priemonių atveju valstybės narės nustato leistinas paklaidas, kurios jokiais atvejais negali du kartus viršyti Reglamento (EB) Nr. 796/2004 30 straipsnio 1 dalyje nustatytų paklaidų.

3. Su gyvuliais susijusių priemonių kontrolės atveju patikrinimai vietoje atliekami remiantis Reglamento (EB) Nr. 796/2004 35 straipsniu.







II

POSKIRSNIS

Sumažinimas ir neskyrimas

16 straipsnis

Su plotu susijusios priemonės

▼M2

1. Paramos už priemones, susijusias su plotu, dydžio apskaičiavimo pagrindas nustatomas pagal Reglamento (EB) Nr. 796/2004 50 straipsnio 1, 3 ir 7 dalis.

Paramos gavėjo deklaruoti plotai, už kuriuos pagal tam tikrą su plotu susijusią priemonę skiriama vienodo dydžio parama, šiame straipsnyje laikomi vienos pasėlių grupės plotu. Tačiau, jei skiriama mažėjanti parama, atsižvelgiama į šių verčių, susijusių su atitinkamais deklaruotais plotais, vidurkį.

Jei nustatytas didžiausias ploto, už kurį gali būti skiriama parama, dydis, paramos paraiškoje nurodytas hektarų skaičius sumažinamas iki nustatyto dydžio.

2. Jeigu deklaruotas atitinkamos pasėlių grupės plotas, už kurį siekiama gauti išmoką, viršija pagal Reglamento (EB) Nr. 796/2004 50 straipsnio 3 dalį nustatytą plotą, paramos suma apskaičiuojama pagal nustatytą plotą, du kartus iš jo atėmus skirtumą, jeigu skirtumas sudaro daugiau kaip 3 % arba du hektarus, bet ne daugiau kaip 20 % nustatyto ploto.

Jei skirtumas yra didesnis nei 20 % nustatyto ploto, parama už atitinkamą pasėlių grupę neskiriama.

Jei skirtumas yra didesnis nei 50 %, paramos gavėjui vėl neskiriama parama, kurios suma gali būti ne didesnė nei deklaruoto ploto ir pagal Reglamento (EB) Nr. 796/2004 50 straipsnio 3 dalį nustatyto ploto skirtumas.

▼M2 —————

▼M2

4. Nukrypstant nuo 2 dalies ir 3 dalies pirmos pastraipos, jei deklaruoto ploto ir nustatyto ploto skirtumas yra didesnis nei 3 %, bet ne didesnis nei 30 % nustatyto ploto, valstybių narių, kuriose taikoma vienkartinės išmokos už plotus schema, kaip numatyta Tarybos reglamento (EB) Nr. 73/2009 ( 6 ) 122 straipsnyje, paramos gavėjams pagal paramos už 2009 kalendorinius metus paraiškas skirtina suma sumažinama nustatytu dvigubu skirtumu.

Jeigu skirtumas sudaro daugiau, nei 30 % nustatyto ploto, už 2009 kalendorinius metus parama neskiriama.

5. Jeigu deklaruotas plotas ir pagal Reglamento (EB) Nr. 796/2004 50 straipsnio 3 dalį nustatytas plotas skiriasi dėl sąmoningai padarytų pažeidimų, parama, kurią paramos gavėjas būtų turėjęs teisę gauti pagal tą straipsnį pagal atitinkamą su plotu susijusią priemonę už atitinkamus kalendorinius metus, neskiriama, jei skirtumas didesnis nei 0,5 % nustatyto ploto arba didesnis nei vienas hektaras.

Be to, jei skirtumas yra didesnis nei 20 % nustatyto ploto, paramos gavėjui vėl neskiriama parama, kurios suma gali būti ne didesnė nei deklaruoto ploto ir pagal Reglamento (EB) Nr. 796/2004 50 straipsnio 3 dalį nustatyto ploto skirtumas.

6. Neskirta suma, kaip numatyta šio straipsnio 2 dalies trečioje pastraipoje ir 5 dalyje, išskaičiuojama iš paramos išmokų, skiriamų pagal bet kurią iš Reglamente (EB) Nr. 1698/2005 arba Reglamente (EB) Nr. 73/2009 nurodytų paramos priemonių, į kurias paramos gavėjas turi teisę pagal paraiškas, kurias jis pateikia per trejus kalendorinius metus, skaičiuojant nuo kalendorinių metų, kuriais nustatyta neatitiktis. Jeigu suma negali būti visiškai išskaičiuota iš tų išmokų, likutis panaikinamas.

▼B

17 straipsnis

Su gyvuliais susijusios priemonės

▼M2

1. Su gyvuliais susijusioms priemonėms skiriamos paramos dydžio apskaičiavimo pagrindas nustatomas pagal Reglamento (EB) Nr. 796/2004 57 straipsnį.

▼B

2. Deklaravus per daug atitinkamai galvijų, avių ar ožkų, bet kokios mažintinos ar neskirtinos paramos sumos apskaičiuojamos remiantis Reglamento (EB) Nr. 796/2004 59 straipsniu.

Su galvijais susijusios paramos priemonės ir priemonės, susijusios su avimis ar ožkomis, yra laikomos atskiromis priemonėmis.

▼M2

3. Nukrypstant nuo Reglamento (EB) Nr. 796/2004 59 straipsnio 2 dalies trečios pastraipos ir 59 straipsnio 4 dalies, neskirta suma išskaičiuojama iš paramos išmokų, skiriamų pagal bet kurią iš Reglamente (EB) Nr. 1698/2005 arba Reglamente (EB) Nr. 73/2009 nurodytų paramos priemonių, į kurias atitinkamas paramos gavėjas turi teisę pagal paraiškas, kurias jis pateikia per trejus kalendorinius metus, skaičiuojant nuo kalendorinių metų, kuriais nustatyta neatitiktis. Jeigu suma negali būti visiškai išskaičiuota iš tų išmokų, likutis panaikinamas.

▼B

4. Per didelio kitų gyvūnų ar gyvulių, išskyrus 2 dalyje nurodytus gyvulius, skaičiaus deklaravimo atveju valstybės narės parengia tinkamą sumažinimo ir neskyrimo sistemą.

18 straipsnis

Sumažinimas ir neskyrimas tinkamumo kriterijų nesilaikymo atveju

1. Jeigu nesilaikoma kurio nors su paramos skyrimu susijusio įsipareigojimo, išskyrus įsipareigojimus dėl deklaruojamo ploto dydžio ar gyvulių skaičiaus, prašoma paramos suma sumažinama arba neskiriama.

2. Valstybė narė nustato sumažintiną paramos sumą, visų pirma atsižvelgdama į nustatytos neatitikties įsipareigojimams rimtumą, mastą ir pastovumą.

Neatitikties įsipareigojimams rimtumas visų pirma priklauso nuo neatitikties pasekmių svarbos atsižvelgiant į nesilaikytų kriterijų tikslus.

Neatitikties įsipareigojimams mastas visų pirma priklauso nuo neatitikties poveikio visai operacijai.

Ar neatitiktis yra pastovi, visų pirma priklauso nuo to, kaip ilgai poveikis tęsiasi arba nuo galimybių nutraukti tą poveikį priimtinomis priemonėmis.

▼M2

3. Jeigu įsipareigojimų nesilaikoma dėl sąmoningai padarytų pažeidimų, paramos gavėjui neskiriama parama pagal atitinkamą priemonę atitinkamais kalendoriniais metais ir kitais kalendoriniais metais.

▼M2 —————

▼B







II

SKIRSNIS

Atitiktis kompleksinio paramos susiejimo reikalavimams







I

POSKIRSNIS

Kontrolė

19 straipsnis

Bendrieji principai

1. Nepažeidžiant Reglamento (EB) Nr. 1698/2005 51 straipsnio 3 dalies, „kompleksinis paramos susiejimas“ yra to reglamento 51 straipsnio 1 dalies pirmoje pastraipoje nurodyti privalomi reikalavimai ir to reglamento 51 straipsnio 1 dalies antroje pastraipoje nurodyti būtiniausi reikalavimai, taikomi trąšoms ir augalų apsaugos produktų naudojimui.

▼M2

2. Reglamento (EB) Nr. 73/2009 4 straipsnio 2 dalis bei 22 straipsnis ir Reglamento (EB) Nr. 796/2004 2 straipsnio 2, 2a bei 31–36 dalys, 41, 42, 43, 46, 47 ir 48 straipsniai taikomi tikrinant atitiktį kompleksinio paramos susiejimo reikalavimams.

20 straipsnis

Patikrinimai vietoje

1. Kompetentinga kontrolės institucija vietoje patikrina ne mažiau kaip 1 % visų paramos gavėjų, pateikusių mokėjimo prašymus pagal Reglamento (EB) Nr. 1698/2005 36 straipsnio a punkto i–v papunkčius ir b punkto i, iv bei v papunkčius, siekdama nustatyti, ar laikomasi reikalavimų ir standartų, už kuriuos ji atsakinga.

2. Taikomos Reglamento (EB) Nr. 796/2004 44 straipsnio 1 dalies antra bei trečia pastraipos ir 44 straipsnio 1a bei 2 dalys.

21 straipsnis

Kontrolinės imties atranka

1. Reglamento (EB) Nr. 796/2004 45 straipsnio 1, 1a ir 1b dalys taikomos atrenkant kontrolinę imtį šio reglamento 20 straipsnyje nurodytiems patikrinimams vietoje atlikti.

2. Pagal 20 straipsnį tikrintinų ūkininkų imtys atrenkamos iš ūkininkų, kurie jau buvo atrinkti pagal 12 straipsnį ir kuriems taikomi atitinkami reikalavimai ar standartai, imčių.

3. Tačiau pagal šio reglamento 20 straipsnį tikrintinų paramos gavėjų imtys gali būti atrenkamos iš visų paramos gavėjų, kuriems taikomas įpareigojimas laikytis atitinkamų reikalavimų ir standartų ir kurie pateikę mokėjimo prašymus pagal Reglamento (EB) Nr. 1698/2005 36 straipsnio a punkto i–v papunkčius ir b punkto i, iv bei v papunkčius.

4. Gali būti nuspręsta derinti 2 ir 3 dalyse nustatytas procedūras, jei jas derinant didėja kontrolės sistemos veiksmingumas.

▼B







II

POSKIRSNIS

Sumažinimas ir neskyrimas

22 straipsnis

Bendrosios nuostatos

▼M2

1. Reglamento (EB) Nr. 73/2009 22 straipsnis ir Reglamento (EB) Nr. 796/2004 2 straipsnio 2, 2a bei 31–36 dalys, 41 straipsnis ir 65 straipsnio 4 dalis taikomi mažinant paramą arba paramos neskiriant, jei nustatoma neatitiktis reikalavimams.

▼B

2. Jei už skirtingų Reglamento (EB) Nr. 1698/2005 36 straipsnio a punkto i–v papunkčiuose ir b punkto i, iv ir v papunkčiuose numatytų paramos priemonių administravimą atsako daugiau negu viena mokėjimo agentūra, valstybės narės imasi būtinų priemonių tinkamam šio poskirsnio nuostatų taikymui užtikrinti, visų pirma nuostatų, užtikrinančių, kad visoms paramos gavėjui skiriamoms išmokoms būtų taikoma vienoda išmokų sumažinimo norma.

▼M2

23 straipsnis

Sumų, kuriomis mažinama parama, ir neskirtinų sumų apskaičiavimas

1. Nepažeidžiant Reglamento (EB) Nr. 1698/2005 51 straipsnio 2 dalies, jei nustatoma neatitiktis reikalavimams, mažinama visa to reglamento 36 straipsnio a punkto i–v papunkčiuose ir b punkto i, iv bei v papunkčiuose numatytos paramos, kuri buvo ar turi būti skirta atitinkamam paramos gavėjui, pateikusiam ar pateiksiančiam mokėjimo prašymus tais kalendoriniais metais, kuriais nustatyta neatitiktis, suma.

Jei reikalavimų nesilaikoma dėl paramos gavėjo aplaidumo, suma, kuria mažinama parama, apskaičiuojama pagal Reglamento (EB) Nr. 796/2004 66 straipsnyje nustatytas taisykles.

Jeigu įsipareigojimų nesilaikoma sąmoningai, suma, kuria mažinama parama, apskaičiuojama pagal Reglamento (EB) Nr. 796/2004 67 straipsnio 1 dalį.

2. Siekiant apskaičiuoti 1 dalyje nurodytą sumą, kuria mažinama parama, būtiniausi Reglamento (EB) Nr. 1698/2005 39 straipsnio 3 dalyje nustatyti trąšų ir augalų apsaugos priemonių naudojimo reikalavimai atitinkamai laikomi aplinkos srities ir visuomenės, gyvūnų ir augalų sveikatos srities, nustatytų Reglamento (EB) Nr. 73/2009 5 straipsnio 1 dalyje, reikalavimais. Visi jie prilyginami teisės aktui, kaip apibrėžta Reglamento (EB) Nr. 796/2004 2 straipsnio 32 dalyje.

24 straipsnis

Paramos mažinimas vienu metu kelis kartus

Jei parama vienu metu mažinama kelis kartus, pirmiausia mažinama pagal šio reglamento 16 arba 17 straipsnius, po to – pagal šio reglamento 18 straipsnį, po to (dėl pavėluoto paraiškų pateikimo) – pagal Reglamento (EB) Nr. 796/2004 21 straipsnį, po to – pagal Reglamento (EB) Nr. 796/2004 14 straipsnio 1a dalį ir pabaigoje pagal šio reglamento 22 ir 23 straipsnius.

▼B







II

ANTRAŠTINĖ DALIS

Parama kaimo plėtrai pagal 1 ir 3 kryptis ir kai kurios priemonės pagal 2 ir 4 kryptis







I

SKYRIUS

Bendrosios nuostatos

25 straipsnis

Taikymo sritis

Ši antraštinė dalis taikoma:

a) Reglamento (EB) Nr. 1698/2005 20 ir 52 straipsnyje nurodytoms priemonėms;

b) paramos priemonėms, nurodytoms to reglamento 36 straipsnio a punkto vi papunktyje, b punkto vi ir vii papunktyje ir 39 straipsnio 5 dalyje bei to reglamento 36 straipsnio b punkto i ir iii papunkčiuose įveisimo išlaidų atveju;

c) pagal to reglamento 63 straipsnio a ir b punktus suteiktai paramai, skirtai operacijoms, atitinkančioms priemones, numatytas šio straipsnio a ir b punktuose.







I

SKIRSNIS

Kontrolė

26 straipsnis

Administraciniai patikrinimai

1. Administraciniai patikrinimai taikomi visoms paramos paraiškoms ir mokėjimų prašymams ir apima visus aspektus, kuriuos įmanoma ir tinkama patikrinti administracinėmis priemonėmis. Pagal procedūras reikia registruoti duomenis apie su kontrole susijusį darbą, patikrinimo rezultatus ir priemones, kurių imtasi neatitikties atveju.

2. Atliekant administracinius paramos paraiškų patikrinimus, visų pirma tikrinama:

a) operacijos, už kurią prašoma paramos, atitiktis reikalavimams;

b) atitiktis atrankos kriterijams, nustatytiems kaimo plėtros programoje;

c) operacijos, kuriai prašoma paramos, atitiktis galiojančioms nacionalinėms ir Bendrijos taisyklėms, visų pirma taisyklėms, taikomoms, kai tinka, viešiesiems pirkimams, valstybės paramai ir kitiems privalomiems standartams, nustatytiems nacionaliniuose teisės aktuose ar kaimo plėtros programoje;

d) nurodytų išlaidų, įvertinamų naudojant tinkamą vertinimo sistemą, pvz., standartines išlaidas, skirtingų pasiūlymų palyginimą ar pasitelkiant vertinimo komitetą, pagrįstumas;

e) paraiškos teikėjo patikimumas, remiantis informacija apie bet kurias nuo 2000 m. vykdytas operacijas, už kurias buvo skirta parama.

3. Atliekant mokėjimo prašymų administracinius patikrinimus, tiek, kiek taikytina konkrečiam prašymui, visų pirma tikrinama:

a) bendrai finansuotų produktų pateikimas ir paslaugų suteikimas;

b) prašomų padengti išlaidų pagrįstumo įrodymas;

c) baigta operacija lyginant su operacija, už kurią buvo prašoma paramos ir ji buvo suteikta.

4. Administraciniai patikrinimai apima vizitą į operacijos, už kurią suteikta parama, vykdymo vietą arba investicijų vietą, siekiant patikrinti, ar padarytos investicijos.

Tačiau valstybės narės gali nuspręsti neatlikti tokių vizitų, kai investicijos nedidelės ir (arba) kai jos mano, kad yra labai tikėtina, jog buvo laikytasi sąlygų paramai gauti, ar kad investicijos faktiškai buvo padarytos. Toks sprendimas ir jo pagrįstumas įregistruojami.

5. Paramos gavėjų atlikti mokėjimai patvirtinami sąskaitomis faktūromis ir mokėjimą įrodančiais dokumentais. Tais atvejais, kai to padaryti negalima, mokėjimai patvirtinami pridedant lygiavertę įrodomąją galią turinčius dokumentus.

6. Administraciniai patikrinimai apima procedūras, taikomas siekiant išvengti neteisėto dvigubo finansavimo pasinaudojus kitomis Bendrijos ar nacionalinėmis schemomis ir kitais programavimo laikotarpiais. Kai finansuojama iš skirtingų šaltinių, šiais patikrinimais užtikrinama, kad visa gauta paramos suma neviršytų skiriamos didžiausios leistinos paramos sumos.

7. Prireikus, mokėjimo agentūros gali pasinaudoti iš kitų tarnybų, įstaigų ar organizacijų gautais įrodymais, kad būtų patikrinta, kaip laikomasi paramos, susijusios su Reglamento (EB) Nr. 1698/2005 32 straipsnyje numatytomis valstybių narių pripažintomis maisto kokybės schemomis, skyrimo kriterijų. Tačiau jos turėtų būti tikros, kad ta tarnyba, įstaiga ar organizacija veikia pagal standartus, kurie yra pakankami patikrinti atitiktį tinkamumo kriterijams.

27 straipsnis

Patikrinimai vietoje

1. Valstybės narės rengia patvirtintų operacijų patikrinimus vietoje, remdamosi atitinkamos imties atrankos principu. Kiek įmanoma, jie atliekami prieš projektui skirtą galutinį mokėjimą.

▼M2

2. Tikrinama ne mažiau kaip 4 % kiekvienais kalendoriniais metais Komisijai deklaruotų reikalavimus atitinkančių viešųjų išlaidų ir ne mažiau kaip 5 % per visą programavimo laikotarpį Komisijai deklaruotų reikalavimus atitinkančių viešųjų išlaidų.

▼B

3. Atrenkant pagal 1 dalį tikrintinų patvirtintų operacijų tipinį pavyzdį visų pirma atsižvelgiama į:

a) poreikį patikrinti atitinkamą operacijų rūšių ir dydžių įvairovę;

b) bet kokius rizikos veiksnius, nustatytus atlikus nacionalinius arba Bendrijos patikrinimus;

c) poreikį išlaikyti krypčių ir priemonių pusiausvyrą.

4. Patikrinimų vietoje rezultatai įvertinami siekiant nustatyti, ar bet kurios problemos, su kuriomis susiduriama, nėra sistemingo pobūdžio ir ar nekelia pavojaus kitoms panašioms operacijoms, paramos gavėjams ar kitoms įstaigoms. Atliekant vertinimą taip pat nustatomos tokios padėties priežastys, tolesnis reikalingas tyrimas ir būtini korekciniai ir prevenciniai veiksmai.

▼M2 —————

▼B

28 straipsnis

Patikrinimų vietoje turinys

1. Atlikdamos patikrinimus vietoje valstybės narės siekia įsitikinti, ar:

▼M2

a) paramos gavėjo pateikti mokėjimo prašymai gali būti pagrįsti apskaitos ar kitais dokumentais, kuriuos turi remtiną veiklą atliekančios įstaigos ar įmonės;

▼B

b) atitinkamame išlaidų kategorijų skaičiuje nurodytų išlaidų pobūdis ir datos atitinka Bendrijos nuostatas ir patvirtintas operacijos specifikacijas bei faktiškai atliktus darbus ar suteiktas paslaugas;

c) operacijos naudojimas ar ketinimas naudoti atitinka paraiškoje Bendrijos paramai gauti nurodytus tikslus;

d) viešai finansuotos operacijos buvo įgyvendintos laikantis Bendrijos taisyklių ir politikos, visų pirma viešųjų pirkimų taisyklių ir atitinkamų privalomų standartų, nustatytų nacionaliniuose teisės aktuose ar kaimo plėtros programoje.

2. Tikrinami vietoje visi paramos gavėjo įsipareigojimai ir prievolės, kuriuos galima patikrinti pas jį apsilankius.

3. Išskyrus išimtines aplinkybes, nacionalinių valdžios institucijų tinkamai įregistruoti ir pagrįsti patikrinimai vietoje apima apsilankymą operacijos vykdymo vietoje, o nematerialios operacijos atveju – apsilankymą pas operacijos projekto pateikėją.

4. Apskaičiuojant 27 straipsnio 2 dalyje nustatytą kontrolės normą atsižvelgiama tik į visus šio straipsnio reikalavimus atitinkančius patikrinimus.

▼M2

28a straipsnis

Patikrinimo ataskaita

Pagal šį skirsnį atlikus patikrinimą vietoje, pateikiama patikrinimo ataskaita. Reglamento (EB) Nr. 796/2004 28 straipsnis taikomas mutatis mutandis.

▼B

29 straipsnis

Priemonių „Pusiau natūrinis ūkininkavimas“ ir „Ankstyvas pasitraukimas iš prekinės žemės ūkio gamybos“ kontrolė

1. Pagal Reglamento (EB) Nr. 1698/2005 23 ir 34 straipsnius pateiktoms paramos paraiškoms taikomi administraciniai patikrinimai papildomai apima patikrinimus, nurodytus šio reglamento 11 straipsnio 2 dalyje.

2. Valstybės narės gali atsisakyti tikrinti vietoje Reglamento (EB) Nr. 1698/2005 23 straipsnyje numatytą priemonę po pirmosios paramos lėšų išmokos, jeigu administraciniais patikrinimais, įskaitant, inter alia, atitinkamus kryžminius patikrinimus, visų pirma naudojant Reglamento (EB) Nr. 1782/2003 19 straipsnyje nurodytoje kompiuterinėje duomenų bazėje pateiktą informaciją, patvirtinamas mokėjimų teisėtumas ir tvarkingumas.

30 straipsnis

Ex post patikrinimai

1. Ex post patikrinimai taikomi su investicijomis susijusioms operacijoms, kurioms vis dar taikomi įsipareigojimai, nustatyti Reglamento (EB) Nr. 1698/2005 72 straipsnio 1 dalyje arba kaimo plėtros programoje.

2. Ex post patikrinimų tikslai yra šie:

a) patikrinti, kaip laikomasi Reglamento (EB) Nr. 1698/2005 72 straipsnio 1 dalyje nustatytų reikalavimų;

b) patikrinti mokėjimų paramos gavėjui faktą ir tikslumą, išskyrus įnašus natūra ar standartinius kaštus;

c) užtikrinti, kad ta pati investicija nebūtų neteisėtai finansuojama iš skirtingų nacionalinių ar Bendrijos finansavimo šaltinių.

▼M2

3. Ex-post patikrinimai atliekami kiekvienais kalendoriniais metais ne mažiau kaip 1 % reikalavimus atitinkančių viešųjų išlaidų už 1 dalyje nurodytą veiklą, už kurią EŽŪFKP sumokėjo galutinę išmoką. Ex-post patikrinimai atliekami per 12 mėnesių nuo atitinkamų kalendorinių metų pabaigos.

▼B

4. Ex post patikrinimai grindžiami įvairių operacijų, operacijų grupių ar priemonių rizikos analize ir finansiniu poveikiu.

Ex post patikrinimų kontrolieriai nedalyvauja vykdant tos pačios su investicijomis susijusios operacijos patikrinimus prieš mokėjimus.







II

SKIRSNIS

Sumažinimas ir neskyrimas

31 straipsnis

Sumažinimas ir neskyrimas

1. Mokėjimai apskaičiuojami remiantis atitiktimi reikalavimams.

Valstybė narė išnagrinėja paramos gavėjo mokėjimo prašymą ir nustato sumą, atitinkančią paramos skyrimo reikalavimus. Ji nustato:

a) paramos gavėjui mokėtiną sumą tik pagal mokėjimo prašymą;

b) paramos gavėjui mokėtiną sumą išnagrinėjus mokėjimo prašymo pagrįstumą.

Jeigu pagal a punktą nustatyta suma viršija pagal b punktą nustatytą sumą daugiau nei 3 %, sumažinimas taikomas pagal b punktą nustatytai sumai. Sumažinimo suma yra lygi tų abiejų sumų skirtumui.

▼M2

Tačiau parama nemažinama, jei paramos gavėjas gali įrodyti, kad reikalavimų neatitinkanti suma buvo įtraukta ne dėl jo (jos) kaltės.

Parama mažinama mutatis mutandis reikalavimų neatitinkančioms išlaidoms, nustatytoms atliekant patikrinimus pagal 27 ir 30 straipsnius.

2. Jeigu nustatoma, kad paramos gavėjas sąmoningai pateikė klaidingą deklaraciją, už atitinkamą veiklą parama iš EŽŪFKP neskiriama, o tai veiklai finansuoti jau sumokėtos sumos susigrąžinamos. Be to, einamaisiais kalendoriniais metais ir kitais kalendoriniais metais parama pagal tą pačią priemonę paramos gavėjui neskiriama.

▼M2 —————

▼B







II

SKYRIUS

Specialios nuostatos, taikomos 4 krypčiai (Leader)

32 straipsnis

Kontrolė

Jeigu yra padarytų išlaidų pagal Reglamento (EB) Nr. 1698/2005 63 straipsnio c punktą, valstybė narė atlieka kontrolę pagal šią antraštinę dalį. Tokią kontrolę atlieka nuo atitinkamos vietos veiklos grupės nepriklausomi asmenys.

33 straipsnis

Atsakomybė už kontrolę

1. Kai padaromos išlaidos pagal Reglamento (EB) Nr. 1698/2005 63 straipsnio a ir b punktus, šio reglamento 26 straipsnyje nurodytus administracinius patikrinimus gali atlikti oficialiai deleguotos vietos veiklos grupės. Tačiau valstybės narės atsako už patikrinimą, ar vietos veiklos grupės turi administracinių ir kontrolės gebėjimų tam darbui atlikti.

2. Valstybė narė įgyvendina tinkamą vietos veiklos grupių priežiūros sistemą. Ši sistema apima reguliarią vietos veiklos grupių operacijų kontrolę, įskaitant apskaitos dokumentų tikrinimus ir kartotinius tipinio pavyzdžio administracinius patikrinimus.







III

DALIS

Baigiamosios Nuostatos

▼M2

34 straipsnis

Pranešimai

Kasmet iki liepos 15 d. valstybės narės siunčia Komisijai ataskaitą, kurioje:

a) pateikiami ankstesniais kalendoriniais metais pagal I antraštinę dalį pateiktų mokėjimo prašymų patikrinimų rezultatai ir visų pirma aptariami šie aspektai: i) mokėjimo prašymų skaičius pagal kiekvieną priemonę, visa patikrinta paramos suma pagal šiuos prašymus ir visas plotas bei visas gyvulių, kurie buvo patikrinti vietoje pagal 12 ir 20 straipsnius, skaičius; ii) su plotu susijusios paramos atveju – visas plotas, suskirstytas pagal individualias paramos schemas; iii) su gyvuliais susijusios paramos atveju – visas gyvulių skaičius, suskirstytas pagal individualias paramos schemas; iv) atliktų patikrinimų rezultatai, nurodant paramos sumažinimo bei jos neskyrimo pagal 16, 17, 18 ir 23 straipsnius atvejus;

b) pateikiami II antraštinėje dalyje nustatytų priemonių administracinių patikrinimų, atliktų ankstesniais kalendoriniais metais pagal 26 straipsnį, rezultatai ir nurodomi paramos sumažinimo bei neskyrimo pagal 31 straipsnį atvejai;

c) pateikiami patikrinimų vietoje pagal II antraštinėje dalyje nustatytas priemones rezultatai; tikrinama ne mažiau kaip 4 % viešųjų išlaidų, deklaruotų Komisijai ankstesniais kalendoriniais metais pagal 27 straipsnį, ir paramos sumažinimo bei neskyrimo pagal 31 straipsnį atvejų;

d) pateikiami pagal 30 straipsnį atliktų ex-post patikrinimų rezultatai, nurodant atliktų patikrinimų skaičių, patvirtintų išlaidų sumą ir pagal 31 straipsnį sumažintas arba neskirtas sumas.

▼B

35 straipsnis

Komisijos vykdoma kontrolė

Reglamento (EB) Nr. 1782/2003 27 straipsnio 2 dalis taikoma paramos išmokoms pagal Reglamentą (EB) Nr. 1698/2005.

36 straipsnis

Kontrolės ataskaita mokėjimo agentūrai

1. Jeigu mokėjimo agentūra neatlieka kontrolės, valstybė narė užtikrina, kad mokėjimo agentūra gautų pakankamai informacijos apie atliktą kontrolę. Mokėjimo agentūra nustato, kokios informacijos reikia.

Išlaikoma pakankama audito seka. Preliminarus pakankamos audito sekos informacijos reikalavimų aprašas pateikiamas priede.

2. 1 dalies pirmoje pastraipoje nurodyta informacija gali būti kiekvieno atlikto patikrinimo ataskaita arba tam tikrais atvejais – suvestinė ataskaita.

3. Mokėjimo agentūra turi teisę tikrinti kitų įstaigų vykdomą kontrolę ir gauti bet kurią informaciją, kurios reikia užduotims vykdyti.

37 straipsnis

Įsigaliojimas

Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

Jis taikomas Bendrijos paramai, skirtai nuo 2007 m. sausio 1 d. prasidedančiam programavimo laikotarpiui.

Šis reglamentas privalomas visas ir tiesiogiai taikomas visose valstybėse narėse.









PRIEDAS

PRELIMINARUS PAKANKAMOS AUDITO SEKOS INFORMACIJOS REIKALAVIMŲ APRAŠAS

Kaip apibrėžta 36 straipsnio 1 dalyje, audito seka yra pakankama, jeigu konkrečios paramos atveju:

a) ji leidžia suderinti Komisijai deklaruotas bendras sumas ir mokėjimo agentūros ar kitų tarnybų saugomus sąskaitas faktūras, apskaitos ir kitus patvirtinamuosius dokumentus, susijusius su visomis iš EŽŪFKP remiamomis operacijomis;

b) ji leidžia patikrinti viešųjų išlaidų kompensavimą paramos gavėjui;

c) ji leidžia patikrinti, kaip iš EŽŪFKP finansuojamoms operacijoms taikomi atrankos kriterijai;

d) joje, kai taikoma, yra finansinis planas, veiklos ataskaitos, su paramos suteikimu, su viešųjų pirkimų procedūromis susiję dokumentai ir bet kurios atliktos kontrolės ataskaitos.